***Общи условия***

***за играта „Булсатком и AMC - „Ужас”***

Настоящите Общи условия уреждат начина и сроковете на провеждане на Facebook игра с наименование ***„Булсатком и AMC - „Ужас” („Играта“)*** и са публикувани на адрес: www.bulsat.com

Настоящите Общи условия са задължителни за всички участници в Играта. С участието си в Играта участниците се обвързват с настоящите Общи условия и се съгласяват да ги спазват.

Следните думи и изрази, когато се използват в текстовете на настоящите Общи условия, ще имат посоченото по-долу значение:

***Организатор***: под организатор се разбира лицето, което е осъществило реализацията на Играта, регламентирана с настоящите Общи условия. В конкретния случай това e „Булсатком“ ЕАД, регистрирано в Агенция по вписванията, Търговски регистър под ЕИК 130408101, със седалище и адрес на управление гр. София, р-н Младост, ул. „Магнаурска школа”, No 15, ЗИТ, втори корпус, eт.3, с адрес за кореспонденция: гр. София, р-н Младост, ул. „Магнаурска школа”, No 15, ЗИТ, втори корпус, eт.4.

***Партньор:*** Лице, предоставило наградния фонд. В случая Партньор на Организатора е AMC Networks Central Europe S.r.o., адрес: Prague, Pobrezni 620/3 18600 Czeh Republic, Cg. 271 12 501., регистрационен номер271 12 501, данъчен номер: CZ27112501

***Участник*** – това е пълнолетно дееспособно физическо лице, имащо валидна регистрация в социалната мрежа Facebook, е абонат (ползва) на електронно-съобщителните услуги на Организатора, което се е съгласило и е приело настоящите Общи условия на Играта и отговаря на изискванията за участие.

***Начало на играта***: 28.03.2018 в 00:00 ч. (българско време).

***Край на играта***: 12.04.2018 в 23:59 ч. (българско време)

***Страница на Играта***: това е уеб страницата на Организатора в социалната мрежа Facebook, собственост и контролирана от Организатора **https://www.facebook.com/bulsatcom.official**

***Териториален*** ***обхват на Играта***: Република България

***Правила и механизъм на играта***

Чл.1. (1) Всеки желаещ да участва следва да посети Страницата на Играта и ползвайки функционалните бутони на социалната мрежа Facebook чрез функцията „коментар” да публикува отговор на поставения въпрос:

Кой изпълнява ролята на Капитан Франсис Крозиър в сериала на AMC „Ужас“?

* Джаред Харис
* Брад Пит
* Джордж Клуни

(2) Всеки участник може да публикува само един коментар. В случай че публикува повече от един коментар Участникът губи правото си да участва в томболата за разпределение на Наградата.

(3) В томболата за разпределение на Наградата не участват:

1. коментари, публикувани на друго място в Страницата на Играта или на други места в социалната мрежа Facebook;

2. коментари, които не съдържат отговор на поставения въпрос;

3. коментари, които са публикувани след края на Играта;

4. коментари с неподходящо съдържание.За „неподходящо съдържание” ще се счита всяко едно съдържание (изображение или текст, включително препращане във всякаква форма към съдържание, включително но не само видео, изображение, публикация, споделени файлове и други, достъпни чрез сайтове, форуми, профили и/или групи в социалните мрежи и други), което директно или индиректно:

* съдържа обидни, клеветнически, злепоставящи, опозоряващи елементи или елементи, които са в състояние да засегнат негативно доброто име и/или репутация и/или правата и законовите интереси на трето лице (физическо или юридическо) различно от Участника;
* представлява някакъв вид тайна и/или информация, защитена със закон, чието използване под каквато и да е форма (в това число, но не само, разкриване и разпространение) не може да стане, без да са изпълнени предвидените за това законови изисквания (в това число, но не само, без да са получени необходимите за това разрешения, съгласия и/или одобрения) като например, но не само, лична, търговска (в това число производствена и такава, свързана с ноу-хау), служебна, държавна, професионална, лекарска, адвокатска, осиновителна, данъчна и осигурителна, застрахователна, банкова, статистическа тайна и др. класифицирана, конфиденциална или привилегирована информация;
* по начина на представянето му може нормално и разумно да се приеме като явна или скрита реклама и/или продуктово позициониране на продукти, различни от тези на Организатора и Партньора или като фокусира вниманието върху такива други продукти (в това число, но не само, тютюневи изделия, алкохолни напитки, оръжия, наркотици, лекарства, конкурентни продукти и др.);
* съдържа нецензурни, дискриминационни, ксенофобски, развратни, насилствени, военно-пропагандни, религиозно-пропагандни, политическо-пропагандни елементи, независимо от техния характер, както и всякакъв друг вид елементи, които биха могли да влязат в противоречие със закона, морала и добрите нрави;
* нарушава права на интелектуална собственост на трети лица;
* съдържа насилие (включително насилие над животни), призоваване към насилие, унижение на човешкото достойнство, заплаха за живота, здравето и телесната неприкосновеност на човека и други;
* с порнографски или открито сексуален характер;
* противоречи на местното законодателство в държавата, където се провежда Играта, настоящите Правила, Интернет етиката, правилата на морала и добрите нрави;

(4) Организаторът има право по всяко време, по своя преценка и без предварително предупреждение, да премахва от страницата на Играта всякакви коментари с „неподходящо съдържание“ или противоречащи на закона и настоящите Общи условия.

***Право на участие***

 Чл.2. (1) Право на участие в играта има всяко дееспособно и пълнолетно физическо лице, имащо валиден и действащ към датата на стартиране на участието си профил в социалната мрежа Facebook, което е приело настоящите Общи условия и се е съгласило с тях и което лице е абонат (ползва) електронните-съобщителни услуги, предлагани от Организатора.

(2) Лица, ненавършили 18 години, както и лица, съдружници или акционери, лица,  работещи по трудово правоотношение при Организатора и/или Партньора, както и лице, заето в дейност по администрирането или осигуряването на Играта по какъвто и да било начин, нямат право да участват в Играта.

***Награден фонд***

Чл.3. Партньорът осигурява Наградата за Играта, която се състои от:

1. един (1) брой дървена кутия, брандирана с логото на канал AMC и със заглавието на сериала „The Terror“, която съдържа компас, карта, стъклено преспапие и тефтер. (Голяма награда)

2. десет (10) комплекта тефтер и химикалка, брандирани с логото на AMC (допълнителни награди).

***Правила за разпределяне на Наградата***

Чл.4.(1) В края на играта Организаторът разпределя чрез томбола наградния фонд. В томболата участват всички Участници, които отговарят на условията за участие и са отговорили на поставения въпрос по указания в настоящите Общи условия начин.

(2) Томболата ще се проведе в срок от седем (7) работни дни след приключване на играта на адреса за кореспонденция на Организатора в присъствието на нотариус или адвокат.

(3) Организаторът ще изтегли първо един (1) участник, спечелил голямата награда (Спечелил) , а след това десет (10) участници, спечелили допълнителна награда (Спечелили допълнителна награда).

(4) Организаторът обявява имената на изтеглените Участници (Спечелил и Спечелили допълнителна награда) с публикация на страницата си в социалната мрежа Facebook в рамките на седм (7) работни дни от тегленето.

Чл.5. (1) В случай че спечелилият Участник, респ. Спечелил допълнителна награда Участник е нарушил, което и да било правило от тези Общи условия при заявяването на участие, или в случай на невъзможност Организаторът да се свърже с него, както и ако Участникът не потърси наградата си в сроковете и по начините, описани в тези Общи условия, или се откаже от получаване на наградата, то този Участник губи правото си да получи наградата си.

(2) Ако в следствие на настъпване на някое от условията по предходната алинея Участник загуби правото си да получи наградата си, наградата остава собственост на Парньора. С оглед избягване на съмнение, резервни печеливши участници не се теглят.

***Получаване на Наградата***

Чл.6. (1) В тридневен (3) срок след публикуването на списъка със Спечелил и Спечелили допълнителна награда на страницата на Организатора в социалната мрежа Facebook, Спечелилият и Спечелилите допълнителна награда следва да изпратят чрез функционалностите на социалната мрежа Facebook лично съобщение на Организатора с трите си имена, имейл адрес, телефон за контакт, пощенския си адрес.

(2) Спечелилият и Спечелилите допълнителна награда ще бъдат информирани за спечелената награда и начина на получаването й чрез получаване на телефонно обаждане от служител на Организатора на телефонния номер, предоставен съгласно условията на ал.1 и/или чрез изпращане на потвърждаващо съобщение на електронната поща на Спечелилия Участник и/или чрез изпращане на лично съобщение чрез Facebook.

(3) Наградата се изпраща по куриер от Партньора на посочения от Участника адрес. В случай на невъзможност да се достави наградата заради несъществуващ, несъответстващ, непълен или неточен телефон, недействителен, неточен или непълен адрес, както и ако изтеглените Спечелили и Спечелили допълнителна награда се откаже от получената награда, то този Участник губи правото си да получи наградата. Наградата се счита за предадена с предаването й на съответния пощенски или куриерски оператор.

Чл.7. (1) Организаторът не отговаря:

1. За невъзможност да осигури участие или да предостави наградата по причина на непреодолима сила като, но неограничаващо се до граждански безредици, война или военни действия, национални и мести бедствия, съответни актове или наказания от страна на правителство или други компетентен орган, тежки климатични условия, земетресения и други природни бедствия, технически проблеми на излъчването, включително повреда на предавателните съоръжения, прекъсване и/или недостиг на електричество, спиране и/или прекъсване на интернет, стачни действия, грипни епидемии и др.;

2. За вреди причинени при ползването на наградата;

3. За дефекти, неизправност и каквото и да било друго по предоставените предметни награди като не поема каквато и да е гаранция, свързана с тези награди. Рекламации се предявяват към производителя или дистрибутора на конкретната награда, съгласно действащото законодателство на Република България.

4. за действията на участниците в Играта, които накърняват права или законни интереси на трети лица;

5. за премахнати от страна на Фейсбук публикации, коментари и материали;

6. за недоставена или забавена Награда, когато това се дължи на причина по вина на трети лица извън неговия контрол;

7. за съдържанието и материалите, достъпни чрез визуализирани в страницата на Играта електронни препратки и рекламни банери, както и за претърпени вреди и пропуснати ползи, произтекли от използването, достъпa или недостоверността на тези материали и съдържание;

8. за невярно или неточно предадена информация, или за човешка грешка, техническа неизправност, изгубени или забавени при преноса данни, пропуск, прекъсване, изтриване, повреда или неизправност на интернет връзка, компютърна техника и софтуер, невъзможността за достъп до който и да уеб сайт или онлайн услуга;

9. за неполучена награда, когато Участникът е посочил неверни данни за контакт.

(2) Организаторът на Играта няма задължение да води кореспонденция във връзка с претенции за участие в Играта и/или получаване на награда, предявени след изтичане на срока на Играта и посочените в настоящите Общи условия срокове, както и във връзка с претенции, предявени от Участници, които не отговарят на условията на участие, съгласно настоящите Общи условия.

Чл.8. Наградата не може да бъде разменяна за паричната й или каквато и да е друга равностойност, нито да бъде преотстъпвана на друг участник.

***Приемане на условията***

 Чл.9. (1) Със зареждане на страницата на Организатора в социалната мрежа и извършване на действията, посочени в механизма на Играта, Участникът се съгласява с настоящите Общи условия, приема ги и се задължава да ги спазва.

(2) Организаторът не носи отговорност, ако по технически причини, независещи от него, страницата на Играта не работи, не може да се стартира или по какъвто и да било друг начин не може да се ползва от Участник , временно или постоянно.

(3) Организаторът не носи отговорност за действия на Facebook, включително но не само премахване на страницата на Играта или съдържание от нея, включително видеото на Играта или коментари на Участници.

Чл.10. Участието в играта ***е безвъзмездно***. Това означава, че участието в томболата за разпределяне на наградите не е обвързано с направата на покупка или с даването от страна на Участника на залог или друга материална ценност.

***Събирана информация***

 Чл.11. (1)  Участникът се индивидуализира в играта посредством профила си в социалната мрежа Facebook. Със зареждане Страницата на Играта и извършване на действията от механизма на Играта, Участникът заявява изричното си съгласие да предостави следните свои данни:

1. всякаква лична информация, която е направил публично достъпна за трети лица чрез социалната мрежа Facebook, включително но не само име, профилна снимка, списък с контакти, коментари, харесвания, снимки и други

2. информация, изпратена чрез лични или други съобщения, като имейл адрес, телефонен номер, адрес, три имена;

(2) Участникът се съгласява, че при участие в Играта коментарът/ите му ще бъдат публично достъпен за всички други участници и потребители на Facebook, които посещават страницата на Играта.

(3) Предоставянето на посочените в предходните алинеи данни е задължително, ако участник не предостави част от посочената информация, то той не може да участва в играта и в последващата Томбола.

(4) Организаторът не носи отговорност и не дължи обезщетение на участник, в случай че друго лице е използвало личните му данни за регистрация за участие в Играта, независимо дали личните данни са използвани със или без съгласието на лицето, което е регистрирано като участник

(5) Спечелилият Участник и Резервните Участници в Играта се съгласяват имената им, да бъдат обявени на Страницата на Играта в социалната мрежа Facebook.

(6) Упражняването на правата за достъп, коригиране, заличаване или блокиране на данните, предвидени в Закона за защита на личните данни, става чрез писмено заявление, подписано и датирано, изпратено на пощенския адрес на Организатора, който е: гр. София, р-н Младост, ул. „Магнаурска школа”, No 15, ЗИТ, втори корпус, eт.4.

Чл.12. (1) Със зареждане страницата на играта и извършване на действията от механизма на играта Участникът дава своето изрично съгласие Организаторът да има правото да обработва предоставените му данни и след края на играта, включително и чрез разкриването им на трето лице, за целите на директния маркетинг на Организатора и/или на третото лице, на което се разкриват данните.

(2) Категорията лица, на които Организаторът ще предоставя достъп до данните са търговци, държавни органи, нестопански организации.

Чл.13. (1) Участникът има право да възрази срещу обработването на предоставените от него данни за целите на директния маркетинг и след приключване на играта, както и срещу разкриването им на трети лица, също за целите на директния маркетинг. Това право на Участника не е ограничено във времето.

(2) Възражението участникът може да направи като изпрати писмо на следните адреси: гр. София, р-н Младост, ул. „Магнаурска школа”, No 15, ЗИТ, втори корпус, eт.4.

Чл.14. (1) Предоставените лични данни ще се третират със съответната конфиденциалност.

(2) Личните данни се обработват от Организатора в качеството му на регистриран администратор на лични данни и в съответствие с разпоредбите на Закона за защита на личните данни и подзаконовите актове към него.

***Права и задължения***

Чл.15. Участникът в Играта е длъжен:

1. да спазва Общите условия на Играта и Условията за ползване, обявени на страницата на Играта;

2. да не предоставя свои лични данни на други участници в играта, както и да не използва личните данни на други лица без тяхно съгласие;

3. да спазва повелителните норми на закона и на добрите нрави;

4. да не използва софтуер за автоматизирано генериране на събития във виртуалната среда, с което да набави за себе си или за друг облага.

Чл. 16. (1) Участник има право да се откаже от спечелена награда като той трябва да заяви това в срок не по-късно от датата за приемане на наградата съобразно чл. 6.

(2) Участникът в играта има право на безплатен достъп до предоставените от него данни, които се обработват от Организатора и които се отнасят до него, както и правото да иска коригиране на така събраните данни.

Чл.17. (1) Организаторът определя правилата на Играта едностранно и има право да ги изменя и допълва по своя преценка, когато и както намери за необходимо.

(2) Организаторът е длъжен да обяви измененията и допълненията в Общите условия.

(3) Изменението и допълнението се обявява на интернет страницата на Организатора в социалната мрежа Facebook на адрес: https://www.facebook.com/bulsatcom.official

(4) Действието на изменението има сила от момента на публикуването му на страницата на Организатора в социалната мрежа Facebook.

Чл.19. Организаторът има право по всяко време да преустанови реализацията на Играта, както и да прекрати временно или постоянно участието на участник в нея, ако същият не спазва установените правила, за което Организаторът не дължи компенсация.

Чл.20. Всеки потенциален спор между Организатора на играта и участници в същата се решава по взаимно съгласие, а при невъзможност за постигане на такава, спорът се решава от компетентния съд в Република България съобразно действащото законодателство.

Чл.21. За неуредените в настоящите Общи правила на Играта случаи се прилагат разпоредбите на действащото законодателство на Република България.

***Тези общи условия са приети и влизат в сила от 28.03.2018 г.***